Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (ETA:n kannalta merkityksellinen teksti)



Virallinen lehti nro C 138 , 11/05/2001 s. 0005 - 0005



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY(1) mukainen Ranskan hallituksen tiedonanto (2001/C 138/04) (ETA:n kannalta merkityksellinen teksti) Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Rhône Maritime -lupaa) koskevasta hakemuksesta TGS-NOPEC Geophysical Company (UK) Limited, jonka päätoimipaikan osoite on 21/21A Goldington Road, Bedford MK43 8PL (Yhdistynyt kuningaskunta), on hakenut 16. helmikuuta 2001 päivätyllä hakemuksella neljäksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Rhône Maritime -lupa) pinta-alaltaan toistaiseksi määrittelemättömällä merenpohjan alueella Varin ja Bouches du Rhônen departementtien edustalla. Lupaa on haettu alueelle, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiirinä on Pariisin pituuspiiri (myös Greenwichin meridiaaniin perustuvat koordinaatit on annettu): >TAULUKON PAIKKA> Piste I= Pituuspiirin 5,30° I (007 06 26 I) sekä Ranskan ja Italian mannerjalustojen rajaviivan (määritellään myöhemmin) leikkauspiste. Piste J= Ranskan ja Italian mannerjalustojen rajaviivan (määritellään myöhemmin) sekä Ranskan ja Espanjan mannerjalustojen rajaviivan (määritellään myöhemmin) leikkauspiste. Piste K= Pituuspiirin 2,30° I (004 24 26 I) sekä Ranskan ja Espanjan mannerjalustojen rajaviivan (määritellään myöhemmin) leikkauspiste. I-J= Ranskan ja Italian mannerjalustojen rajaviiva (määritellään myöhemmin). K-J= Ranskan ja Espanjan mannerjalustojen rajaviiva (määritellään myöhemmin). Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Vain sellaisia kilpailevia hakemuksia otetaan vastaan, jotka koskevat Robertson Overseas Limited -yrityksen esittämässä Delta Profond du Rhône -lupaa koskevassa hakemuksessa pyytämän alueen ulkopuolisia alueita. Kyseiseen hakemukseen perustunut kilpailevien hakemusten esittämisen määräaika päättyi 26. helmikuuta 2001 (Ks. Euroopan yhteisöjen virallisessa lehdessä C 338 julkaistu ilmoitus, 29.11.2000, s. 5). Lisätietoja saa seuraavasta osoitteesta: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120 rue du Cherche-Midi, 75353 Paris 07 SP (puhelin (33-1) 43 19 53 53, faksi (33-1) 43 19 54 54). (1) EYVL L 164, 30.6.1994, s. 3.